cyanic-selkie/wikianc huggingface dataset:
Ζαμπιρού
To ζαμπιρού ή αλλιώς αμερικανικό ζαμπιρού είναι ένα μεγάλο είδος πελαργού. Ζει σε όλη την Αμερική από το Μεξικό μέχρι ολόκληρη την Νότια Αμερική. Η επιστημονική του ονομασία είναι Jabiru mycteria και δεν περιλαμβάνει υποείδη (μονοτυπικό).
Μορφολογία
αριστερά|μικρογραφία|Ζαμπιρού εν πτήσει Το ζαμπιρού είναι το μεγαλύτερο πετούμενο πουλί σε Νότια και Κεντρική Αμερική, συχνά έχοντας το ίδιο ύψος με τη μη πετούμενη Μεγάλη ρέα. Για την ήπειρο, έχει το δεύτερο μεγαλύτερο άνοιγμα φτερών, μετά τον κόνδορα των Άνδεων.
Έχει μήκος 130-150 εκ. και άνοιγμα φτερών 260 εκ. Το βάρος του κυμαίνεται από 4 ως 8 κιλά. Τα αρσενικά είναι μεγαλύτερα από τα θηλυκά κατά 25%.
Έχει ολόλευκο φτέρωμα στο σώμα και καθόλου φτέρωμα σε κεφάλι και λαιμό. Το ράμφος, το κεφάλι και το μεγαλύτερο μέρος του λαιμού είναι λεία και μαύρα. Ο υπόλοιπος λαιμός είναι κόκκινος.
Βιότοπος & τροφή
Το ζαμπιρού είναι ένα μοναχικό είδος που συχνάζει σε υδάτινες εκτάσεις με γλυκό νερό και ευρεία παρουσία υδρόβιων φυτών. Τρέφεται με ερπετά, βατράχια, ψάρια, αυγά πουλιών και έντομα. Επίσης μπορεί να τραφεί με ψοφίμια και νεκρά ψάρια.
Αναπαραγωγή
αριστερά|μικρογραφία|Ζευγάρι στη φωλιά του, [[Βραζιλία]] Είναι είδος μονογαμικό και το ζευγάρι φτιάχνει μια φωλιά στη κορυφή ενός δέντρου. Το θηλυκό γεννά 2-4 αυγά, τα οποία επωάζει για περίπου 30 ημέρες. Τα μικρά εγκαταλείπουν την φωλιά έπειτα από 8-10 εβδομάδες και γίνονται σεξουαλικά ώριμα στην ηλικία των 2-3 ετών. Τα ζαμπιρού μπορούν να ζήσουν πάνω από 30 χρόνια σε αιχμαλωσία. Έχουν λίγους φυσικούς εχθρούς, μόνο ορισμένα μεγάλα αρπακτικά πουλιά. Επίσης, τα ρακούν και μερικά είδη πελαργών (συμπεριλαμβανομένου του ίδιου του του είδους) μπορούν να κλέψουν τα αυγά από την φωλιά.
Προστασία
Το ζαμπιρού, σήμερα δεν απειλείται και κατατάχθηκε στα είδη Ελάχιστης ανησυχίας από την IUCN, μια βελτίωση από την κατάσταση Προ απειλής που ήταν το 1988.
Πηγές
Κατηγορία:Πελαργίδες Κατηγορία:Πανίδα της Νότιας Αμερικής
Μαριακέρκε
Η Μαριακέρκε είναι μία πόλη στην βέλγικη επαρχία της Ανατολικής Φλάνδρας. Είναι μέρος της αστικής περιοχής της Γάνδης.
Παραπομπές
Κατηγορία:Οικισμοί στο Βέλγιο
Άγιος Χαράλαμπος Πάρου
Ο Άγιος Χαράλαμπος είναι οικισμός της Πάρου. Υπάγεται διοικητικά στην δημοτική κοινότητα και δήμο Πάρου, της περιφερειακής ενότητας Πάρου, στην περιφέρεια Νοτίου Αιγαίου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Πάρου του νομού Κυκλάδων, στο γεωγραφικό διαμέρισμα Νήσων Αιγαίου.
Γεωγραφία
Ο Άγιος Χαράλαμπος είναι πεδινός οικισμός στο βορειοδυτικό τμήμα της Πάρου. Βρίσκεται κοντά στο ύψωμα «Προφήτης Ηλίας», πάνω στον επαρχιακό δρόμο Παροικιάς-Νάουσας και σε μέσο σταθμικό υψόμετρο 40. Απέχει 2,5 χλμ. περίπου ΒΑ. της Παροικιάς.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1961 και προσαρτήθηκε στην κοινότητα Πάρου.
Πηγές
Κατηγορία:Χωριά της Πάρου
Παγκύπριο Κύπελλο Ενόργανης Γυμναστικής 2017
Το Παγκύπριο Κύπελλο Ενόργανης Γυμναστικής 2017 ήταν η 32η διοργάνωση του Παγκύπριου Κυπέλλου Ενόργανης Γυμναστικής, που διεξήχθη από την Κυπριακή Ομοσπονδία Γυμναστικής (K.O.Γ.). Η διοργάνωση πραγματοποιήθηκε στο Πολυπροπονητήριο «Ευάγγελος Φλωράκης», στην Έγκωμη το Σάββατο 6 Μαΐου του 2017.
Στο κύπελλο διεξήχθησαν οι κατηγορίες ανδρών–γυναικών και εφήβων–νεανίδων. Πρωταθλητής Κυπέλλου στους άνδρες αναδείχθηκε ο Μάριος Γεωργίου με 81,433 βαθμούς και στις γυναίκες η Τατιάνα Μπατσούρινα με 51,167 βαθμούς.
Κάτοχοι μεταλλίων
2015 | 2016 | 2017 | 2018 | 2019
1197 Ροδεσία
Η Ροδεσία (Rhodesia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,087. Ανακαλύφθηκε το 1931 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά της από την ομώνυμη χώρα, τη σημερινή Ζιμπάμπουε.
Φυσικά χαρακτηριστικά
Η μέση διάμετρος της Ροδεσίας εκτιμάται σε 47,50 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0783. Η Ροδεσία περιστρέφεται γύρω από τον εαυτό της μία φορά κάθε 16 ώρες και 4 λεπτά, μία μάλλον αργή περιστροφή για αστεροειδή.
Εξωτερικοί σύνδεσμοι
Ροδεσια
Μαρία Κουνιγούνδη της Σαξονίας
H Μαρία Κυνιγόνδη (γερμ. Maria Kunigunde von Sachsen von Wettin, 10 Νοεμβρίου 1740 - 8 Απριλίου 1826) από τον Οίκο των Βέττιν ήταν κόρη του εκλέκτορα της Σαξονίας & βασιλιά της Πολωνίας. Έγινε Πριγκίπισσα-Ηγουμένη των Αββαείων Έσσεν και Τορν και μέλος του Συλλόγου του Αββαείου του Μύνστερμπλίτσεν. Έλαβε το διάσημο του Τάγματος του Αστερόεντος Σταυρού.
Βιογραφία
Η Μαρία Κυνιγόνδη Δωροθέα Χεδβίγη Φραγκίσκη Σαβερία Φλωρεντίνη ήταν η έκτη κόρη του Αυγούστου Γ΄ της Πολωνίας (Φρειδερίκου Αυγούστου Β΄ της Σαξονίας) και της Μαρίας Ιωσηφίνας, κόρης του Ιωσήφ Α΄ της Αγίας Ρωμαϊκής Αυτοκρατορίας.
Τα σκυλιά του θανάτου
Τα σκυλιά του θανάτου (αγγλικά: Dogs of Hell) είναι ταινία θρίλερ και τρόμου του 1982 σε σκηνοθεσία Γουόρθ Κίτερ και με πρωταγωνιστές τους Ερλ Όουενσμπυ, Μπιλ Γκρίμπλ και Ρόμπερτ Μπλάντγουορθ. Η ταινία έγινε και κυκλοφόρησε ως ταινία 3-D, με εφέ 3-D από τον Κρις Κόντον.
Πλοκή
Η κυβέρνηση των ΗΠΑ ξόδεψε 25 εκατομμύρια δολάρια για να εκπαιδεύσει μια αγέλη από άγρια Ροτβάιλερ. Το φορτηγό όμως που τα μετέφερε ανατράπηκε και πήρε φωτιά. Τα πιο πολλά από τα σκυλιά κάηκαν στις φλόγες και όσα επέζησαν κατέφυγαν σε μια ήσυχη ορεινή κωμόπολη
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1982 Κατηγορία:Ταινίες χαμηλού προϋπολογισμού Κατηγορία:Αγγλόφωνες ταινίες Κατηγορία:Αμερικανικές ταινίες τρόμου Κατηγορία:Αμερικανικές θρίλερ ταινίες
Evergreen Marine Corporation
Επισκόπηση
Η Evergreen προσεγγίζει 240 λιμάνια παγκοσμίως σε περίπου 80 χώρες και είναι η πέμπτη μεγαλύτερη εταιρεία του είδους της.
Οι κύριες εμπορικές διαδρομές της είναι η Ανατολική Ασία προς τη Βόρεια Αμερική, την Κεντρική Αμερική και την Καραϊβική, η Ανατολική Ασία προς τη Μεσόγειο και τη Βόρεια Ευρώπη, η Ευρώπη προς την ανατολική ακτή της Βόρειας Αμερικής, η Ανατολική Ασία προς την Αυστραλία, η Ανατολική Ασία προς την ανατολική και τη νότια Αφρική, η Ανατολική Ασία προς τη Νότια Αμερική και μια ενδοασιατική υπηρεσία που συνδέει λιμάνια της Ανατολικής Ασίας με τον Περσικό Κόλπο και την Ερυθρά Θάλασσα.
Παραπομπές
Κατηγορία:Επιχειρήσεις της Κίνας
Ρόλοι των φύλων στη μετακομμουνιστική Κεντρική και Ανατολική Ευρώπη
Οι αλλαγές στους ρόλους των φύλων στην Κεντρική και Ανατολική Ευρώπη μετά την πτώση του κομμουνισμού αποτέλεσαν αντικείμενο ιστορικής και κοινωνιολογικής μελέτης.
Ιστορικό πλαίσιο
αριστερά|μικρογραφία| Μια συνεδρίαση της ολομέλειας της Σοβιετικής Επιτροπής Γυναικών το 1968. Τα ανατολικοευρωπαϊκά κρατικά σοσιαλιστικά καθεστώτα κήρυξαν τη χειραφέτηση των γυναικών στα τέλη της δεκαετίας του 1940. Ψηφίστηκε νομοθεσία που άλλαξε ριζικά τη θέση της γυναίκας στις κοινωνίες της Ανατολικής Ευρώπης. Νέοι νόμοι εξασφάλιζαν την ισότητα των γυναικών στην κοινωνία και το γάμο και οι γυναίκες καθώς και οι άνδρες έπρεπε να γίνουν παραγωγικά μέλη της κοινωνίας, εργαζόμενοι με μισθούς που ολοένα αυξάνονταν, συμμετέχοντας παράλληλα στο πολιτικό γίγνεσθαι. Η συμμετοχή των γυναικών στο εργατικό δυναμικό συνέχισε να αυξάνεται κατά τη διάρκεια της περιόδου, με ορισμένες χώρες να βλέπουν το 50% του εργατικού δυναμικού να αποτελείται από γυναίκες μέχρι το τέλος της κομμουνιστικής περιόδου. Στις περισσότερες χώρες το δικαίωμα στην άμβλωση κωδικοποιήθηκε σε νόμο μέχρι τα τέλη της δεκαετίας του 1950.
Η παρουσία των γυναικών στο εργατικό δυναμικό κατάφερε να ενσταλάξει την κομμουνιστική ιδεολογία στις επόμενες γενιές.
Αν και έγιναν τέτοιες εξελίξεις, οι κυβερνήσεις της Σοβιετικής Ένωσης και του Συμφώνου της Βαρσοβίας δεν έγιναν στο πλαίσιο του αστικού φεμινισμού αλλά στο πλαίσιο της κομμουνιστικής ισότητας των ανθρώπων.
Κυβέρνηση
Με τη μετάβαση από το σοσιαλισμό στις νεοφιλελεύθερες οικονομίες της αγοράς και δημοκρατίες, πολλά κράτη είδαν μια δραματική μείωση του αριθμού των γυναικών που εκπροσωπούνταν στα κρατικά κοινοβούλια. Ένα τέτοιο παράδειγμα μπορεί να δει κανείς στο Κοινοβούλιο της Αλβανίας, όπου ο αριθμός των γυναικών εκπροσώπων μειώθηκε από 73 σε 9 στις πρώτες εκλογές μετά την κατάρρευση. Η μετάβαση σημείωσε επίσης μείωση της συμμετοχής των γυναικών στα νέα πολιτικά συστήματα. Αυτοί οι παράγοντες δυσκόλεψαν τις γυναίκες να υποστηρίξουν τα δικαιώματα των γυναικών στην Κεντρική και Ανατολική Ευρώπη μετά τη μετάβαση.
Εργασία
Οι Έβα Φόντορ και Ανικό Μπάλοχ, σε αντίθεση με άλλους ερευνητές, με βάση τα δεδομένα της έρευνας πριν και μετά την κατάρρευση, είπαν ότι οι απόψεις για τις γυναίκες ως νοικοκυρές και τη συμβολή τους στο εργατικό δυναμικό, έχουν αλλάξει ελάχιστα στα κράτη της Κεντρικής και Ανατολικής Ευρώπης, και αντίθετα τα δυτικοευρωπαϊκά κράτη έχουν ελευθερώσει σε μεγάλο βαθμό τις απόψεις τους για τις γυναίκες στο σπίτι και στο εργατικό δυναμικό.
Δικαιώματα αναπαραγωγής και σεξουαλική βία
Ορισμένα δικαιώματα, όπως τα δικαιώματα αναπαραγωγής που είχαν επιτευχθεί στα προηγούμενα σοσιαλιστικά καθεστώτα, αμφισβητήθηκαν στη συνέχεια σε χώρες μετά την πτώση αυτών των καθεστώτων. Ο περιορισμός της πρόσβασης στην άμβλωση τα χρόνια αμέσως μετά την κατάρρευση σημείωσε μαζικές διαμαρτυρίες από γυναίκες στην Τσεχοσλοβακία και την Πολωνία, με τον αριθμό των νόμιμων αμβλώσεων που πραγματοποιούνταν ετησίως στην Πολωνία να μειώνεται κατά πάνω από 30.000 από το 1991 έως το 1993.
Στη Ρωσία, η πορνογραφία πολλαπλασιάστηκε μετά την κατάρρευση. Ενώ στην πρώην Γιουγκοσλαβία σημειώθηκε επιδημία μαζικών βιασμών. Η Σλαβένκα Ντράκουλιτς περιέγραψε την απελευθέρωση της οικονομίας και της κοινωνίας στη Γιουγκοσλαβία ως εξής:Με τις αρνητικές οικονομικές καταστάσεις στις οποίες βρέθηκαν πολλές γυναίκες κατά τη διάρκεια της απελευθέρωσης της αγοράς των οικονομιών, οι έμποροι ανθρώπων έγιναν εξέχοντες στην εμπορία γυναικών στην Κεντρική και Ανατολική Ευρώπη και στη Δυτική Ευρώπη από την Κεντρική και Ανατολική Ευρώπη για πορνεία.
Υγεία
Η μετάβαση οδήγησε σε μείωση του προσδόκιμου ζωής των ανθρώπων σε ολόκληρη την κοινωνία σε πολλές χώρες, αν και σε μικρότερο βαθμό για τις γυναίκες.
Το παράδειγμα της Βουλγαρίας
μικρογραφία|300x300εσ| Ηλικιωμένες [[Πομάκοι|Πομάκες στη Βουλγαρία.]]
Οικονομική συμμετοχή
Η εθνογράφος Κρίστεν Γκόντσι σχολιάζει πώς ενώ πολλοί υποστηρίζουν ότι όλες οι γυναίκες στη Βουλγαρία επηρεάστηκαν αρνητικά από την κατάρρευση, ορισμένες ομάδες γυναικών τα πήγαν σχετικά καλά μετά την κατάρρευση, ειδικά εκείνες στον τουριστικό κλάδο, που είχαν υψηλότερα επίπεδα γενικής εκπαίδευσης, εργασιακή εμπειρία με Δυτικούς και γνώριζαν δυτικές ξένες γλώσσες. Η Βέσνα Νίκολιτς-Ριστάνοβιτς επισημαίνει πώς την ίδια στιγμή οι γυναίκες αποτελούσαν τα δύο τρίτα των απλήρωτων εργαζομένων που ήταν παρόντες στη Βουλγαρία κατά τη διάρκεια της μετάβασης. Η Μαρίγια Στοΐλοβα διαπίστωσε ότι η γυναικεία οικονομική δραστηριότητα στη μετασοσιαλιστική Βουλγαρία επηρεάστηκε περισσότερο από την ηλικία των γυναικών, με τις μεγαλύτερες γυναίκες που εργάζονταν κατά τη διάρκεια του σοσιαλιστικού συστήματος να έχουν το χαμηλότερο ποσοστό οικονομικής δραστηριότητας στη μετασοσιαλιστική Βουλγαρία. Ενώ οι νεότερες γυναίκες αντιμετώπιζαν σεξιστικές διακρίσεις στις ευκαιρίες απασχόλησης, ήταν πιο οικονομικά ενεργές από τις μεγαλύτερες ηλικιακές ομάδες γυναικών.
Βία κατά των γυναικών
Οι ψυχοθεραπευτές ανέφεραν ότι οι αναφορές ενδοοικογενειακής βίας αυξήθηκαν στη Βουλγαρία κατά τη μεταβατική περίοδο, αποδίδοντας αυτή την αύξηση στα σοβαρά οικονομικά προβλήματα που αντιμετώπισαν πολλές οικογένειες και νοικοκυριά.
Αντιπαραθέσεις
Υπάρχει διαμάχη σχετικά με την άποψη, η οποία συχνά προωθείται στη δυτική Ευρώπη, σύμφωνα με την οποία η πτώση του κομμουνισμού είχε δυσανάλογα αρνητική επίδραση στις γυναίκες σε αυτές τις χώρες, και υπάρχει κριτική για στερεότυπες απόψεις που παρουσιάζονται στα μέσα ενημέρωσης σχετικά με το καθεστώς γυναικών από αυτήν την περιοχή τόσο κατά τη διάρκεια όσο και μετά την πτώση του κομμουνισμού. Τέτοιες απόψεις συχνά κατηγορούνται ότι έχουν τις ρίζες τους στην κοινή ιδέα ότι οι δυτικοί πολιτισμοί είναι καλύτεροι και πρέπει να σώσουν τις «λιγότερο ανεπτυγμένες» κοινωνίες. Αυτό συνδέεται με αντιρρήσεις για τη παρουσίαση του φεμινισμού στην ανατολική Ευρώπη ως «θέμα κάλυψης της διαφοράς με τη Δύση».
Όσον αφορά τις χώρες της Κεντρικής και Ανατολικής Ευρώπης, η πτώση του κομμουνισμού είχε επηρεάσει σοβαρά ολόκληρη την κοινωνία (συμπεριλαμβανομένων βίαιων πολέμων όπως οι Γιουγκοσλαβικοί Πόλεμοι και οι μετασοβιετικές συγκρούσεις) και σε ορισμένες περιπτώσεις, όπως η πτώση της βαριάς βιομηχανίας, οι άνδρες επηρεάστηκαν χειρότερα. Όσον αφορά τις κοινωνικές πολιτικές, αυτές διέφεραν πολύ ανά χώρα, τόσο κατά τη διάρκεια όσο και μετά την πτώση του κομμουνισμού, δεδομένου ότι οι πρώην κομμουνιστικές χώρες δεν είναι μονόλιθοι και υπήρχαν και υπάρχουν διαφορές μεταξύ τους (οι μισές ευρωπαϊκές χώρες είναι πρώην κομμουνιστικές χώρες). Για παράδειγμα, ενώ στην Πολωνία η άμβλωση περιορίστηκε τη δεκαετία του 1990, σε άλλες χώρες η πτώση του κομμουνισμού οδήγησε ουσιαστικά στην απελευθέρωση των αναπαραγωγικών δικαιωμάτων, όπως στην Αλβανία, ειδικά κατά τα τελευταία στάδια της κομμουνιστικής περιόδου, η οποία είδε επιθετικές. ναταλιστικές πολιτικές.
Οι επικριτές υποστηρίζουν ότι οι ισχυρισμοί των πρώην κομμουνιστικών καθεστώτων σχετικά με τα επίσημα δεδομένα για την κατάσταση των γυναικών υπό αυτές τις κομμουνιστικές κυβερνήσεις δεν πρέπει να θεωρούνται δεδομένοι, καθώς ενώ υπήρχαν νόμοι που υποστήριζαν την ισότητα των φύλων στη Σοβιετική Ένωση, αυτοί δεν τηρούνταν σωστά ή δεν ακολουθούνταν πάντα.
Περαιτέρω ανάγνωση
Κατηγορία:Κομμουνισμός στην Ευρώπη Κατηγορία:Ανατολική Ευρώπη Κατηγορία:Φεμινισμός Κατηγορία:Κοινωνική αλλαγή
Ορθοαιθυλανιλίνη
Η ο-αιθυλανιλίνη ή 2-αιθυλοβενζεναμίνη ή o-αιθυλαμινοβενζόλιο ή ο-αιθυλοβενζεναμίνη είναι ένα παράγωγο της ανιλίνης.
Άγιος Χαράλαμπος Λασιθίου
Γεωγραφία
Ο Άγιος Χαράλαμπος είναι ορεινός οικισμός του δυτικού τμήματος του νομού Λασιθίου. Βρίσκεται στο δυτικό άκρο του οροπεδίου Λασιθίου (Τζερμιάδο), στις βορειοδυτικές κλιτύς της Δίκτης, πολύ κοντά στα όρια με τον νομό Ηρακλείου, πάνω στην επαρχιακή οδό Μέσα Λασιθίου-Καστελίου και σε μέσο σταθμικό υψόμετρο 860. Απέχει 54 χλμ. περίπου Δ. του Αγίου Νικολάου.
Ορθοαιθυλανιλίνη
Μέθοδος Hoffmann
Με επίδραση αμμωνίας σε o-αιθυλοφαινυλαλογονίδιο :
Με επίδραση νατραμίδιου σε ο-αιθυλοφαινυλαλογονίδιο
Με επίδραση διαλύματος νατραμίδιου σε ο-αιθυλοφαινυλαλογονίδιο :
Με αντιδραστήρια Grignard
Μέσω οργανομαγνησιακών ενώσεων και χλωραμίνης :
Αναγωγή o-αιθυλονιτροβενζολίου
Με αναγωγή ο-αιθυλονιτροβενζόλιου :
ή
Αποικοδόμηση ο-αιθυλοβενζαμιδίου
Με αποικοδόμηαη ο-αιθυλοβενζαμίδιου κατά Hofmann :
Οξεοβασική συμπεριφορά
1. Συμπεριφορά βάσης - Παράγει άλατα με οξέα .:
2. Συμπεριφορά οξέος - Παράγει άλατα με ισχυρές βάσεις :
Επίδραση νιτρώδους οξέος
1. Παραγωγή ο-αιθυλοδιαζωβενζολοχλωρίδιου :
3. Απαμίνωση - μετατροπή σε αλκυλο(ο-αιθυλοφαινυλ)αιθέρα :
4. Απαμίνωση - μετατροπή σε ο-αιθυλιωδοβενζόλιο :
5. Απαμίνωση - μετατροπή σε ο-αιθυλαλοβενζόλιο :
6. Απαμίνωση - μετατροπή σε ο-αιθυλοφθοροβενζόλιο :
7. Απαμίνωση - μετατροπή σε ο-αιθυλονιτροβενζόλιο :
8. Απαμίνωση - μετατροπή σε ο-αιθυλοθειοφαινόλη :
9. Απαμίνωση - μετατροπή σε ο-αιθυλοβενζονιτρίλιο :
10. Απαμίνωση - μετατροπή σε ο-αιθυλοφαινυλαρύλιο :
Αλκυλίωση αμινομάδας
Με αλκυλαλογονίδια .:
Ακυλίωση αμινομάδας
1. Με ακυλαλογονίδια .:
2. Με ανυδρίτες καρβονικών οξέων :
3. Με εστέρες :
Με άλλα ηλεκτρονιόφιλα αντιδραστήρια
1. Με καρβονυλικές ενώσεις δίνει βάσεις του Shiff :
2. Με φωσγένιο δίνει δι(ο-μεθυλοφαινυλ)ουρία :
3. Με ισοκυανικό εστέρα :
4. Με ισοκυανικό θειεστέρα :
Άγιος Χαράλαμπος Λασιθίου
Ονομασία
Σύμφωνα με κάποια εκδοχή, η αρχική ονομασία του χωριού ήταν, «Γέρων το Μουρί», και οφείλεται στην εδαφική έξαρση (Μουρί) που παρουσιάζει μορφολογικά η περιοχή. Εδώ συγκεντρώνονταν οι δημογέροντες της επαρχίας, προκειμένου να εξετάσουν και να πάρουν αποφάσεις πάνω σε σημαντικής σημασίας θέματα που αφορούσαν τον τόπο.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 ως Γεροντομούρι (Γεροντομουρί) και προσαρτήθηκε στην κοινότητα Ψυχρού του νομού Λασιθίου. Το 1928 προσαρτήθηκε στην κοινότητα Κάτω Μετοχίου. Το 1957 μετονομάστηκε σε Άγιος Χαράλαμπος. Με το ΦΕΚ 244Α - 04/12/1997 αποσπάστηκε από την κοινότητα και προσαρτήθηκε στον δήμο Οροπεδίου Λασιθίου.
Πηγές
Κατηγορία:Χωριά του νομού Λασιθίου Κατηγορία:Δήμος Οροπεδίου Λασιθίου
Ορθοαιθυλανιλίνη
Πυρηνόφλες υποκαταστάσεις
1. Ισονιτριλική αντίδραση: :
2. Αντίδραση Hinsberg :
Αντιδράσεις του αρωματικού δακτυλίου
1. Με νίτρωση παράγει:
Κύπελλο Δανίας (ποδόσφαιρο ανδρών)
Το Κύπελλο Δανίας (δανικά: DBU Pokalen) είναι η επίσημη διοργάνωση κυπέλλου στη Δανία. Διοργανώνεται από την Δανική Ποδοσφαιρική Ένωση (DBU). Το κύπελλο διεξάγεται κάθε χρόνο από το 1955. Η νικήτρια ομάδα συμμετέχει στο ΟΥΕΦΑ Γιουρόπα Λιγκ της επόμενης περιόδου.
Εξωτερικοί σύνδεσμοι
Κατηγορία:Ποδοσφαιρικές διοργανώσεις Δανίας Κατηγορία:Κύπελλα ποδοσφαίρου ανά χώρα
Πύργος Ρόντενμπεργκ
Ο πύργος Ρόντενμπεργκ (γερμ. Burg Rodenberg) είναι μεσαιωνικό κάστρο, που βρισκόταν στην περιοχή της σημερινής πόλης Μέντεν στο κρατίδιο της Βόρειας Ρηνανίας-Βεστφαλίας στη Γερμανία. Ήταν έδρα του οίκου Ρόμπεργκ φον Ρόντενμπεργκ. Αργότερα περιήλθε στην κατοχή της καθολικής αρχιεπισκοπής της Κολωνίας. Σήμερα σώζονται μόνον μερικά ερείπια.
Κτίστηκε πριν από το 1249, στην κορυφή ορεινής τοποθεσίας επάνω από τον ποταμό Χέννε. Ο οίκος Ρόμπεργκ φον Ρόντενμπεργ είχε εκτεταμένη περιουσία φεουδαρχικών εκτάσεων, και απόκτησε το 1272 τον τίτλο του ελεύθερου Δούκα του Μέντεν. Καταχράστηκε όμως τα δικαιώματα και έχασε την ιδιοκτησία του πύργου, τον οποίο απέσπασε η καθολική αρχιεπισκοπή της Κολωνίας, και τον μετονόμασε. Ο πύργος ενεχυροδανείστηκε αργότερα στον Δούκα φον Μπεργκ, ο οποίος με την σειρά του την παραχώρησε στον Δούκα φον ντερ Μαρκ. Ο καθολικός αρχιεπίσκοπος Βίγκμπολντ φον Χόλτε την επανέφερε στον έλεγχο της εκκλησίας. Λίγο αργότερα, το 1301 ο πύργος πολιορκήθηκε από τον Έγκελμπερτ Β' φον ντερ Μαρκ και καταστράφηκε εντελώς. Ο βασιλιάς Άλμπρεχτ Α' έδωσε άδεια επανίδρυσης το 1306, αλλά ο πύργος έμεινε ερείπιο, αφού η πόλη Μέντεν είχε στο μεταξύ αποκτήσει δικά της τείχη και ήταν ασφαλής.
Το 1905 έγιναν αρχαιολογικές έρευνες, οι οποίες αποκάλυψαν την ύπαρξη οχυρωματικών έργων που αποτελούνταν από τείχη και ξηρή τάφρο. Δυτικά βρέθηκαν ερείπια ενός κτιρίου διαστάσεων 18 x 10 μέτρων, το οποίο πιστεύεται ότι στέγαζε το ανάκτορο.
Πηγές
Κατηγορία:Κάστρα στη Γερμανία Κατηγορία:Πύργοι Κατηγορία:Βόρεια Ρηνανία-Βεστφαλία
Ρωμαιοκαθολική Αρχιεπισκοπή της Νέας Υόρκης
Η Ρωμαιοκαθολική Αρχιεπισκοπή της Νέας Υόρκης είναι μια Λατινική Καθολική αρχιεπισκοπή στην Πολιτεία της Νέας Υόρκης. Αποτελείται από τα Διαμερίσματα του Μανχάταν, του Μπρονξ και του Στάτεν Άιλαντ στην Πόλη της Νέας Υόρκης και τις Κομητείες Ντάτσες, Όραντζ, Πούτναμ, Ρόκλαντ, Σάλιβαν, Ούλστερ και Γουέστ-Τσέστερ στην Πολιτεία της Νέας Υόρκης. Ή Αρχιεπισκοπή της Νέας Υόρκης είναι η δεύτερη μεγαλύτερη εκκλησιαστική διοίκηση στις Ηνωμένες Πολιτείες, αποτελούμενη από 296 ενορίες για τους περίπου 2,8 εκατομμύρια Καθολικούς, ενώ έχει υπό τη διαχείρισή της εκατοντάδες Καθολικά σχολεία, νοσοκομεία και φιλανθρωπικά ιδρύματα. Η Αρχιεπισκοπή διοικεί, επίσης, την ευρύτερα γνωστή Θεολογική Σχολή του Αγίου Ιωσήφ, η οποία αναφέρεται συχνά ως Ντανγούντι. Η Αρχιεπισκοπή της Νέας Υόρκης είναι η μητροπολιτική έδρα της εκκλησιαστικής επαρχίας της Νέας Υόρκης, η οποία περιλαμβάνει τις Μητροπόλεις Όλμπανι, Μπρούκλιν, Μπάφαλο, Όγκντενσμπουργκ, Ρότσεστερ, Ρόκβιλ Σέντερ και Συρακουσών.
Μαρία του Χοεντσόλερν-Ζίγκμαρινγκεν
Η Μαρία του Χοεντσόλλερν-Ζίγκμαρινγκεν (γερμ. Marie von Hohenzollern-Sigmaringen, 17 Νοεμβρίου 1845 - 26 Νοεμβρίου 1912) ήταν η μητέρα του Αλβέρτου Α΄ του Βελγίου.
Βιογραφία
Η Μαρία θεωρήθηκε πιθανή σύζυγος για τον Αλβέρτο Εδουάρδο, Πρίγκηπα της Ουαλίας. Παρόλο που η οικογένειά της την θεωρούσε «πολύ όμορφη», η Ρωμαιοκαθολική της θρησκεία την εμπόδισε να είναι η κατάλληλος σύζυγος για τον επικεφαλής της Αγγλικανικής Εκκλησίας.
Στις 25 Απριλίου 1867 παντρεύτηκε τον Φίλιππο, Κόμη της Φλάνδρας, δεύτερο γιο του Λεοπόλδου Α΄ του Βελγίου.
Η Μαρία ήταν φτασμένη καλλιτέχνης, με περιστασιακές εκθέσεις ακόμα και στην Έκθεση των Βρυξελλών. Είχε ένα λογοτεχνικό σαλόνι, που αποτέλεσε τόπο συγκέντρωσης πολλών συγγραφέων και σημείο αναφοράς της κοινωνικής ζωής των Βρυξελλών για σαράντα χρόνια. Είχε επίσης αποδείξει την εκτίμησή της για τη μουσική και απένειμε ένα χρυσό μετάλλιο στο Κουαρτέτο Ζόλνερ, μετά την παράστασή του ενώπιον της βελγικής βασιλικής οικογένειας.
Πέθανε στις 26 Νοεμβρίου 1912 στις Βρυξέλλες σε ηλικία 67 ετών μετά από πνευμονία, η οποία την ταλαιπωρούσε αρκετές ημέρες. Τάφηκε στην Εκκλησία της Παναγίας του Λαίκεν.
Τίτλοι
Ο πλήρης τίτλος της ήταν: Η Αυτής Βασιλική Υψηλότητα Μαρία, Πριγκίπισσα Φιλίππου του Βελγίου, Κόμισσα της Φλάνδρας, Πριγκίπισσα της Σαξονίας-Κόμπουργκ & Γκότα, Δούκισσα της Σαξονίας
Παραπομπές
Κατηγορία:Οίκος της Σαξονίας-Κόμπουργκ & Γκότα Κατηγορία:Πριγκίπισσες του Βελγίου Κατηγορία:Πριγκίπισσες της Γερμανίας Κατηγορία:Πριγκίπισσες του Χοεντσόλερν-Ζίγκμαρινγκεν Κατηγορία:Πριγκίπισσες της Σαξονίας-Κόμπουργκ & Γκότα
Kazan Helicopters
Η Kazan Helicopters, Κοινή Mετοχική Eταιρεία είναι μια ρωσική εταιρεία κατασκευής ελικοπτέρων με έδρα το Καζάν της Δημοκρατίας του Ταταρστάν. Είναι ένας από τους μεγαλύτερους κατασκευαστές ελικοπτέρων στον κόσμο.
Τα προϊόντα της περιλαμβάνουν τα ελικόπτερα Mil Mi-8 και Mil Mi-17. Είναι ο μόνος παραγωγός της στρατιωτικής έκδοσης του ελικοπτέρου Mi-17. Παράγει επίσης ελικόπτερα Mil Mi-38, καθώς και τα δικά τhw μοντέλα, τα Kazan Ansat και Kazan Aktai.
Ιστορία
Το εργοστάσιο της Kazan Helicopters ιδρύθηκε στις 4 Σεπτεμβρίου 1940. Ξεκίνησε την παραγωγή ελικοπτέρων Mi-1 το 1951, ήταν η πρώτη σειριακή παραγωγή ελικοπτέρων στην ΕΣΣΔ. Το ελικόπτερο Mi-4, που παράγεται στο εργοστάσιο από το 1954, έγινε το πρώτο εγχώριο ελικόπτερο που εξήχθη. Το 1965, η εταιρεία άρχισε να κατασκευάζει το Mi-8, το πιο τεράστιο και δημοφιλές από όλα τα ελικόπτερα της οικογένειας Mi.
Το 1966, το εργοστάσιο, με την τότε ονομασία No. 387, μετονομάστηκε σε Kazan Helicopters Plant. Το 1973, το εργοστάσιο κυριάρχησε στην παραγωγή του αμφίβιου ελικοπτέρου Mi-14, το οποίο χρησιμοποιήθηκε ευρέως στη ναυτική αεροπορία. Τα επιτεύγματα της συλλογικής εργασίας βραβεύθηκε με το Τάγμα της Οκτωβριανής Επανάστασης (1970) και το Διεθνές Βραβείο Χρυσού Ερμή (1980).
Παρά τις αντικειμενικές δυσκολίες στην ανάπτυξη της αεροπορικής βιομηχανίας στη Ρωσία τη δεκαετία του '90, το εργοστάσιο μετατράπηκε σε ανοιχτή μετοχική εταιρεία, έλαβε το δικαίωμα να εισέλθει στη διεθνή αγορά, η οποία κατέστησε δυνατή την έναρξη επανεξοπλισμού της παραγωγής, εισαγωγή νέων τεχνολογιών για την επεξεργασία υλικών και συναρμολόγηση μονάδων πολύπλοκης γεωμετρίας.
Το 1993, η εταιρεία άρχισε να αναπτύσσει το Ansat, το μοναδικό ελικόπτερο που σχεδιάστηκε και κατασκευάστηκε στη Ρωσία μετά την σοβιετική περίοδο. Το 1997, η Kazan Helicopters έλαβε επίσημο πιστοποιητικό από το Μητρώο Αεροπορίας της Επιτροπής Διακρατικής Αεροπορίας, επιτρέποντας την ανάπτυξη ελικοπτέρων, και δημιουργήθηκε επίσης το πρώτο πρωτότυπο του Ansat με σύστημα fly-by-wire (καλωδιομένη πτήση - συστήματα ελέγχου πτήσης που χρησιμοποιούν υπολογιστές για την επεξεργασία των εισόδων ελέγχου πτήσης που πραγματοποιούνται από τον χειριστή ή τον αυτόματο πιλότο και στέλνουν αντίστοιχα ηλεκτρικά σήματα στους ενεργοποιητές επιφανείας ελέγχου πτήσης). Το 1999 έκανε την πρώτη πτήση. Προς το παρόν, το Ansat, μαζί με το κύριο προϊόν του εργοστασίου, το ελικόπτερο Mi-17, περιλαμβάνεται στο τρέχον φάσμα μοντέλων της επιχείρησης.
Ο συνολικός χρόνος πτήσης των ελικοπτέρων της Kazan Helicopters υπερβαίνει τις 50 εκατομμύρια ώρες. Η Kazan Helicopters έχει παραδώσει πάνω από 12000 ελικόπτερα Mi-4, Mi-8, Mi-24, Mi-17, Ansat (και τις τροποποιήσεις τους) σε πάνω από 100 χώρες του κόσμου.
Εξωτερικοί σύνδεσμοι
Κατηγορία:Ρωσικά εμπορικά σήματα Κατηγορία:Ελικόπτερα
Ντι Ντι Ραμον
Ο Νταγκλας Γκλενν Κολβιν (18 Σεπτεμβρίου 1951 - 5 Ιουνίου 2002), γνωστός  ως Ντι Ντι Ραμόν, ήταν Αμερικανός μουσικός, τραγουδιστής, ράπερ και τραγουδοποιός, γνωστός ως ιδρυτικό μέλος της  punk rock μπάντας   Ramones. 'Έπαιζε μπάσο καθ 'όλη την διάρκεια της μπάντας ήταν επίσης  στιχουργός και συνθέτης της μπάντας, γράφοντας πολλά από τα πιο γνωστά τραγούδια τους, όπως η « 53rd & 3rd », «Commando», «Wart hog», « Rockaway Beach », " Poison Heart "και" Bonzo Goes To Bitburg "(επίσης γνωστός ως" My Brain Is Hanging Upside Down "). To τελευταίος κέρδισε το βραβείο μουσικής της Νέας Υόρκης για το καλύτερο ανεξάρτητο single του έτους το 1986, ενώ το Animal Boy, από το οποίο προέρχεται το τραγούδι, κέρδισε το καλύτερο άλμπουμ.
Ο Nτι Ντι ήταν αρχικά ο τραγουδιστής της μπάντας, αν και η (τότε) αδυναμία του να τραγουδήσει και να παίξει μπάσο ταυτόχρονα, είχε ως αποτέλεσμα ο πρωτότυπος ντράμερ Joey Ramone να αναλάβει τα καθήκοντα του τραγουδιστή (ωστόσο, τραγούδησε ακόμα τα ηχητικά φωνητικά στην μπάντα). Ο Ντι Ντι ήταν ο μπασίστας και ο τραγουδοποιός του συγκροτήματος από το 1974 έως το 1989, όταν έφυγε για να ακολουθήσει μια βραχύβια καριέρα σε μουσική hip hop με το όνομα Ντι Ντι Κινγκ. Σύντομα επέστρεψε στις ρίζες του punk και κυκλοφόρησε τρία σόλο άλμπουμ με ολοκαίνουργια τραγούδια, πολλά από τα οποία καταγράφηκαν αργότερα από τους Ramones. Τραγούδησε στον κόσμο να παίζει τα νέα του τραγούδια, τα τραγούδια των Ramones και μερικά παλιά αγαπημένα σε μικρά κλαμπ και συνέχισε να γράφει τραγούδια για τους Ramones μέχρι το 1996, όταν το συγκρότημα αποσύρθηκε.
Ο Dee Dee ήταν εθισμένος στα ναρκωτικά για μεγάλο μέρος της ζωής του, ιδιαίτερα την ηρωίνη. Άρχισε να χρησιμοποιεί τα ναρκωτικά ως έφηβος και συνέχισε να χρησιμοποιεί για το μεγαλύτερο μέρος της ζωής του. Εμφανίστηκε καθαρός στις αρχές της δεκαετίας του 1990, αλλά άρχισε να χρησιμοποιεί και πάλι ηρωίνη κάποια στιγμή αργότερα. Πέθανε στις 5 Ιουνίου 2002 μετά από υπερβολική δόση ναρκωτικών.
Προσωπική ζωή
Ο Νταγκλας Γκλενν  Κολβιν  γεννήθηκε στις 18 Σεπτεμβρίου 1951 στο Fort Lee της Βιρτζίνια στις ΗΠΑ. Ήταν γιος ενός Αμερικανού στρατιώτη και μιας Γερμανίδας. Ως βρέφος, η οικογένειά του μεταφέρθηκε στο Δυτικό Βερολίνο, στη Δυτική Γερμανία, λόγω της στρατιωτικής θητείας του πατέρα του. Η στρατιωτική σταδιοδρομία του πατέρα του απαίτησε επίσης την οικογένεια να μετεγκατασταθεί συχνά. Αυτές οι συχνές κινήσεις προκάλεσαν τον Ντάγκλας να έχει μια μοναχική παιδική ηλικία με λίγους πραγματικούς φίλους. Οι γονείς του χώρισαν κατά τη διάρκεια των πρώτων εφηβικών του χρόνων  και παρέμεινε στο Βερολίνο μέχρι την ηλικία των 15 ετών, όταν μαζί με τη μητέρα και την αδελφή του Beverley μετακόμισε στο Forest Hills της Νέας Υόρκης για να ξεφύγει από τον αλκοολικό πατέρα του. Εκεί, συναντήθηκε με τον John Cummings και τον Thomas Erdelyi (που αργότερα αποκαλούνταν Τζονι και Τόμι Ραμόν, παίζοντας σε μια μπάντα που ονομάζεται Tangerine Puppets, το όνομά του από ένα τραγούδι Donovan.
Το 1978 παντρεύτηκε τη Βέρα Μπόλντι. Σύμφωνα με τον Boldis, οι αγώνες του Ντι Ντι με ψυχικές ασθένειες και κατάχρηση ναρκωτικών βάλουν ένα βάρος στη σχέση του ζευγαριού. Χώρισαν το 1990 πριν ολοκληρώσουν το διαζύγιό τους το 1995. Μέχρι τότε, η Ντι Ντι έκανε μουσική ως Ramainz με τη δεύτερη σύζυγό του Barbara Zampini (επίσης γνωστή ως Barbara Ramone). Από το θάνατό του συνεχίζει να διαχειρίζεται την περιουσία του, αποκαλώντας τη Barbara Ramone Zampini.
Ramones
Ο Κολβιν, αργότερα ως Ντι Ντι και ο Cummings, αργότερα ο Johnny, γρήγορα έγιναν φίλοι, καθώς ήταν και οι δύο κοινωνικοί εξόριστοι στη γειτονιά της μεσαίας τάξης. Μετά από μια αποτυχημένη ακρόαση κιθάρας για την τηλεόραση, ο Τζόνι έπεισε τον Ντι Ντι να σχηματίσει τη δική του μπάντα με τον τότε ντράμερ Jeffrey Hyman, αργότερα τον Joey Ramone, το 1974. Ο Joey ανέλαβε τα φωνητικά καθήκοντα αφού ο Ντι Ντι αποφάσισε ότι δεν μπορούσε να τραγουδήσει φωνητικά για περισσότερο από μερικά τραγούδια, καθώς η φωνή του τρυπήθηκε. Ο Ντι Ντι θα συνεχίσει, ωστόσο, να μετράει το ρυθμό κάθε τραγουδιού με την υπογραφή του για γρήγορη φωτιά "1-2-3-4!"
Ήταν ο Ντι Ντι που πρότεινε πρώτα να ονομάσει το συγκρότημα Ramones, αφού διάβασε ότι ο Paul McCartney συχνά υπέγραψε στα ξενοδοχεία κάτω από το ψευδώνυμο "Paul Ramon". Προσθέτει ένα «e» στο τέλος αυτού του επωνύμου και όλα τα μέλη της μπάντας συμφώνησαν να υιοθετήσουν το επώνυμο «Ramone» ως μέσο για να μεταδώσουν την ενότητά τους.
Θάνατος
δεξιά|μικρογραφία| Ο τάφος του στο Hollywood Forever Cemetery Ο Ντι Ντι βρέθηκε νεκρός το βράδυ της 5ης Ιουνίου 2002 από τη σύζυγό του Barbara στο διαμέρισμά του στο Χόλιγουντ. Μια αυτοψία καθιέρωσε την υπερβολική δόση ηρωίνης ως επίσημη αιτία θανάτου. Είχε κλείσει για να εμφανιστεί στο θέατρο Majestic Ventura, το οποίο κατέληξε να είναι μνημόσυνο στην τιμή του.
Ο Ντι Ντι είναι θαμμένος στο Hollywood Forever Cemetery στο Χόλιγουντ. Ο θεμέλιος λίθος του χαρακτηρίζει τη σφραγίδα Ramones με τη γραμμή "Αισθάνομαι τόσο ασφαλής να πετάω σε μια ακτίνα πάνω στα ψηλότερα μονοπάτια" που τραβήχτηκε από το τραγούδι του "Highest Trails Above", από το άλμπουμ της Ramones Subterranean Jungle. Στη βάση της πέτρας βρίσκεται η γραμμή "ΟΚ. . Πρέπει να φύγω τώρα."
Μαρία Χριστίνα της Σαξονίας (1735-1782)
Βιογραφία
Η Μαρία Χριστίνα Άννα Θηρεσία Σαλώμη Ευλαλία Φραγκίσκη Ιαβερία ήταν η τέταρτη κόρη του Αυγούστου Γ΄ της Πολωνίας (και, ως Φρειδερίκος Αύγουστος Β΄, εκλέκτορα της Σαξονίας) και της Μαρίας Ιωσηφίνας, κόρης του Ιωσήφ Α΄ της Αγίας Ρωμαϊκής Αυτοκρατορίας.
Γεννήθηκε στο Ανάκτορο Βιλανόφ της Πολωνίας. Οι γονείς της έδειχναν μεγάλη μέριμνα για την οικογένεια και την εκπαίδευση των τέκνων τους. Σπούδασε λατινικά, γαλλικά, πολωνικά, φιλοσοφία, γεωγραφία, θεολογία, ζωγραφική, μουσική και χορό. Η αδελφή της, Μαρία Ιωσηφίνα, παντρεύτηκε τον Λουδοβίκο Φερδινάνδο της Γαλλίας, γιο του Λουδοβίκου ΙΕ΄.
Το 1764 εστάλη στη Γαλλία ως βοηθός ηγουμένη του Αββαείου του Ρεμιρμόντ της βόρειας Γαλλίας. Τη θέση έλαβε με παρέμβαση του ίδιου του Λουδοβίκου ΙΕ΄ της Γαλλίας. Όταν έφθασε, ηγουμένη ήταν η Άννα Καρλόττα της Λωρραίνης, αδελφή του Φραγκίσκου Α΄ της Αγίας Ρωμαϊκής Αυτοκρατορίας.
Παραπομπές
Κατηγορία:Οίκος των Βέττιν
Τιμπό Μουλέν
Ο Τιμπό Μουλέν (Thibault Moulin, γενν. στις 13 Ιανουαρίου 1990) είναι Γάλλος επαγγελματίας ποδοσφαιριστής, ο οποίος αγωνίζεται ως μέσος για την Γαλλική ΜΟΣ Καέν.
Σταδιοδρομία σε συλλόγους
Γεννήθηκε στο Φλερς του Ορν. Κυρίως παίζει ως μεσοεπιθετικός και προήχθη στην πρώτη ομάδα της Καέν για τη σεζόν 2010-11. Ο Μουλέν έκανε το επαγγελματικό ντεμπούτο του στις 11 Σεπτεμβρίου 2010, σε έναν αγώνα πρωταθλήματος εναντίον της Οσέρ. Την 1η Φεβρουαρίου 2011, υπέγραψε το πρώτη επαγγελματικό συμβόλαιο του με την Καέν, με ισχύ για τρία χρόνια.
Στις 28 Ιουνίου 2013, μετακινήθηκε στην Κλερμόν της Λιγκ 2, με διετές συμβόλαιο.
Μετά τη λήξη του συμβολαίου του με την Κλερμόν, ο Μουλέν εντάχθηκε στη βελγική Βάασλαντ-Μπέβερεν στην μεταγραφική περίοδο του του καλοκαιριού του 2015. Στη πρώτη του σεζόν στο Βέλγιο έπαιξε σε 33 αγώνες (4 γκολ και 10 ασίστ). Οι εξαιρετικές εμφανίσεις του, έφεραν το ενδιαφέρον της Λέγκια Βαρσοβίας. Στην πρώτη του σεζόν στην Πολωνία, ο Μουλέν έπαιξε σε 45 αγώνες (3 γκολ και 7 ασίστ). Το αποκορύφωμα του με τη Λέγκια ήταν ένα αξιοσημείωτο γκολ εναντίον της Ρεάλ Μαδρίτης, ύστερα από ασίστ του Πρίγιοβιτς, σε έναν αγώνα του Τσάμπιονς Λιγκ. Στο τέλος της σεζόν, κέρδισε την Εκστρακλάσα, όπου είχε αποφασιστικό ρόλο στο δρόμο προς τον τίτλο. Στο πρώτο μισό της σεζόν 2017-18, έπαιξε σε 26 αγώνες (3 γκολ και 1 ασίστ).
ΠΑΟΚ
Στις 31 Ιανουαρίου 2018, λίγο πριν το τέλος της χειμερινής μεταγραφικής περιόδου, η Λέγκια κατέληξε σε συμφωνία με τον ΠΑΟΚ, για τη μετακίνηση του Γάλλου μέσου προς τον τελευταίο, έναντι αμοιβής 1.300.000 ευρώ, με τον παίκτη να υπογράφει τριετές συμβόλαιο με ετήσιες απολαβές 600.000 ευρώ. Στον ΠΑΟΚ δεν βρήκε πολλές ευκαιρίες, ωστόσο στο φινάλε της σεζόν στέφθηκε κυπελλούχος Ελλάδος, με τον ΠΑΟΚ να αντιμετωπίζει στον τελικό την ΑΕΚ και να την κερδίζει με σκορ 2-0. Ο ίδιος δεν αγωνίστηκε.
Άνκαραγκιουτζου (δανεισμός)
Στις 17 Αυγούστου 2018, εντάχθηκε στην Άνκαραγκιουτζου με μονοετή δανεισμό.
Ξάνθη (δανεισμός)
Στις 30 Αυγούστου 2019, ο εντάχθηκε στη Ξάνθη με μονοετή δανεισμό.
Διεθνής σταδιοδρομία
Έχει δύο συμμετοχές με την Εθνική Γαλλίας U21.
Διακρίσεις
Λέγκια Βαρσοβίας
ΠΑΟΚ
Εξωτερικοί σύνδεσμοι
Κατηγορία:Γάλλοι ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Γαλλίας Κ21 Κατηγορία:Ποδοσφαιριστές ΣΜ Καέν Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Λιγκ 2 Κατηγορία:Ποδοσφαιριστές ΛΜ Σατορού Κατηγορία:Ποδοσφαιριστές Κλερμόν Φουτ Ωβέρνη Κατηγορία:Ποδοσφαιριστές Βάασλαντ-Μπέβερεν Κατηγορία:Ποδοσφαιριστές Προ Λιγκ Βελγίου Κατηγορία:Γάλλοι ποδοσφαιριστές στο εξωτερικό Κατηγορία:Ποδοσφαιριστές Λέγκια Βαρσοβίας Κατηγορία:Ποδοσφαιριστές Εκστρακλάσα Κατηγορία:Ποδοσφαιριστές ΠΑΟΚ Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές ΜΚΕ Ανκαραγκιουτσού Κατηγορία:Ποδοσφαιριστές Σούπερ Λιγκ Τουρκίας Κατηγορία:Ξένοι ποδοσφαιριστές στην Τουρκία Κατηγορία:Ποδοσφαιριστές Α.Ο. Ξάνθη Κατηγορία:Ξένοι ποδοσφαιριστές στην Πολωνία Κατηγορία:Ξένοι ποδοσφαιριστές στο Βέλγιο
Χιμένα Φερνάντεθ
Η Χιμένα Φερνάντεθ (ισπαν.: Jimena Fernández) (970-1045) ήταν βασίλισσα του Λεόν και της Nαβάρρα ως σύζυγος του Γκαρθία Σάντσεθ Β΄ της Παμπλόνα.
Βιογραφία
Ενήργησε ως αντιβασίλισσα για τον γιο της Σάντσο Γ΄ περί το 1004-1010 ως συν-αντιβασίλισσα με την πεθερά της Ουρράκα Φερνάντεθ και τους επισκόπους της Ναβάρρας.
Οικογένεια
Παντρεύτηκε τον Γκαρθία Σάντσεθ Β΄ της Παμπλόνα και είχε τέκνο:
Παραπομπές
Κατηγορία:Βασίλισσες της Ναβάρρας
Ντέμιαν Λιούις
Ο Ντέμιαν Λιούις (Damian Watcyn Lewis, 11 Φεβρουαρίου 1971) είναι Άγγλος ηθοποιός.
Γεννήθηκε το 1971 στο Λονδίνο. Σπούδασε υποκριτική στη Μουσική και Δραματική σχολή του Γκίλντχολ. Έχει πρωταγωνιστήσει στην ταινία Νύφες του Παντελή Βούλγαρη και στην τηλεοπτική σειρά Homeland στον ρόλο του Νίκολας Μπρόντι, ερμηνεία για την οποία έχει βραβευτεί με Χρυσή Σφαίρα, Satellite και Emmy.
Παραπομπές
Κατηγορία:Βραβευμένοι με Χρυσή Σφαίρα Κατηγορία:Άγγλοι άνδρες ηθοποιοί φωνής Κατηγορία:Άγγλοι άνδρες ηθοποιοί ραδιοφώνου Κατηγορία:Άγγλοι άνδρες ηθοποιοί κινηματογράφου Κατηγορία:Άγγλοι άνδρες ηθοποιοί τηλεόρασης Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)
Όλγκα Ρομάνοβα
Η Όλγκα Ρομάνοβα (Ρωσικά: Ольга Евгеньевна Романова) (γεννημένη στις 28 Μαρτίου 1966) είναι Ρωσίδα δημοσιογράφος, τηλεοπτική παρουσιάστρια, ραδιοφωνική παραγωγός και διευθύντρια της οργάνωσης πολιτικών δικαιωμάτων Russia Behind the Bars. (Русь Сидящая). Επίσης είναι πρώην μέλος του Συντονιστικού Συμβουλίου της Ρωσικής Αντιπολίτευσης.
Πρώτα χρόνια
Η Όλγκα Ρομάνοβα γεννήθηκε στις 28 Μαρτίου 1966 στη Λιουμπέρτσι της Ρωσίας σε μια οικογένεια ιατρών. Το 1988 αποφοίτησε από τη Σχολή Οικονομικών και Οικονομικών του Χρηματοοικονομικού Ινστιτούτου της Μόσχας με πτυχίο Οικονομικών.
Καριέρα
Ξεκίνησε να εργάζεται ως δημοσιογράφος την περίοδο 1988-1991 στο πρακτορείο ειδήσεων "IMA Press". Την περίοδο 1991 - 1994 εργάστηκε ως ανταποκρίτρια στη Μόσχα του περιοδικού Institutional Investor. Από το 1994 έως 1997 ήταν αρθρογράφος για την οικονομία στην εφημερίδα "Σήμερα". Το 1997 μέχρι το 1999 υπήρξε συνδημιουργός και παρουσιάστρια σε πλήθος τηλεοπτικών προγραμμάτων όπως το "In Reality" στο κανάλι TV-Center. Επίσης ήταν η αρχισυντάκτρια του προγράμματος "Big Money" στο κανάλι NTV. Από το 1999 έως 2002 ήταν αρθρογράφος της εβδομαδιαίας στήλης στην εφημερίδα "Vedomosti", συγγραφέας και συνιδιοκτήτρια του εβδομαδιαίου περιοδικού "FAS".
Τον Ιανουάριο του 1999, παραιτήθηκε από τον τηλεοπτικό σταθμό προκαλώντας σκάνδαλο, αφού αφαίρεσε το μικρόφωνο και εγκατέλειψε το στούντιο πριν από την έναρξη της εκπομπής. Ο λόγος είναι η σύγκρουση με τη διεύθυνση, η οποία καθυστερούσε τους μισθούς του συντακτικού προσωπικού. Αντί της τηλεοπτικής της εκπομπής, μεταδόθηκε η ταινία κινούμενων σχέδιων "Winnie the Pooh".
Το 2007 ήταν καθηγήτρια στη Σχολή Επικοινωνιών ΜΜΕ, Τμήμα Δημοσιογραφίας στο Εθνικό Πανεπιστήμιο Ερευνών και στην Ανώτατη Σχολή Οικονομικών.
Το 2008, μετά τη σύλληψη και τη φυλάκιση του συζύγου της, Αλεξέι Κοζλόφ, η Ρομάνοβα δημοσίευσε το ημερολόγιο φυλάκισης του στο blog της. Το 2010 το μετέτρεψε σε βιβλίο με τίτλο "Butirka". Την ίδια χρονιά ίδρυσε μια μη κερδοσκοπική ένωση την "Russia Behind Bars" που τεκμηριώνει την κακομεταχείριση κρατουμένων στη Ρωσία.
Κοινωνικές δραστηριότητες
Στα μέσα Δεκεμβρίου 2011, η Ρομάνοβα συμμετείχε στη διοργάνωση διαμαρτυριών ενάντια στην παραποίηση των αποτελεσμάτων των εκλογών για την Κρατική Δούμα, που πραγματοποιήθηκε στις 4 Δεκεμβρίου. Συγκεκριμένα, συνέλεξε δωρεές για μια διαδήλωση στη λεωφόρο Ζαχάρωφ στη Μόσχα και ενήργησε ως μια από τους παρουσιαστές της. Τον Ιανουάριο του 2012 μαζί με τους Ρούστεν Ανταγκάμοφ, Ντμίτρι Μπάικοφ, Λεονίντ Παρφυόνοφ, Γιούρι Σέβτσουκ και άλλους δημοσιογράφους και πολιτικά πρόσωπα, ίδρυσαν την Ένωση των Ψηφοφόρων (League of Voters), μια δημόσια ένωση που υποστήριζε τις δίκαιες εκλογές στη Ρωσία.
Στις 20-22 Οκτωβρίου 2012, πραγματοποιήθηκαν εκλογές για το Συντονιστικό Συμβούλιο της Ρωσικής Αντιπολίτευσης. Με τη βοήθεια αυτών των εκλογών, η αντιπολίτευση σκόπευε να δημιουργήσει ένα νόμιμο όργανο για να διαπραγματευτεί με τις αρχές και να αναπτύξει ένα πρόγραμμα για τις περαιτέρω ενέργειές της. Η Ρομάνοβα εξελέγη ένα από τα 45 μέλη αυτού του σώματος και τον Ιούλιο του 2013, αποχώρησε οριστικά.
Εξωτερικοί σύνδεσμοι
Κατηγορία:Ρώσοι δημοσιογράφοι
Όθων-Γουλιέλμος της Βουργουνδίας
Ο Όθων-Γουλιέλμος, κόμης της Βουργουνδίας (Γερμ.: "Otto Wilhelm", 958 - 21 Σεπτεμβρίου 1026) από τον Οίκο της Ιβρέας κόμης του Μακόν, του Νεβέρ και της Βουργουνδίας (982 - 1026) και δούκας της Βουργουνδίας (1002 - 1004) ήταν γιος του Άνταλμπερτ βασιλιά της Λομβαρδίας και της Ζερμπέργκα, κόρης του Λάμπερτ κόμη του Σαλόν. Γεννήθηκε την εποχή που ο πατέρας του ήταν συμβασιλέας με τον παππού του Βερεγγάριο Α΄ της Ιταλίας.
Δημιουργία της κομητείας της Βουργουνδίας
Η μητέρα του δημιούργησε την κομητεία της Βουργουνδίας και την παραχώρησε στον Όθωνα-Γουλιέλμο (982), στην συνέχεια κληρονόμησε το δουκάτο της Βουργουνδίας και το Σον από τον θετό του πατέρα Ερρίκο Α΄ τον Μέγα, που απεβίωσε χωρίς δικά του παιδιά. Ο Όθων-Γουλιέλμος νυμφεύτηκε (975 - 980) την Ερμεντρούδη του Ρουσύ, εγγονή από μητέρα της αδελφής τού Όθων Α΄ της Γερμανίας Ζέρμπερας της Σαξονίας. Με τον γάμο αυτό δημιουργήθηκε ένα δίκτυο συμμαχίας ανάμεσα στους Γάλλους, τους Γερμανούς, τους Βουργούνδιους και τους Καταλανούς.
Προσάρτηση του δουκάτου στο στέμμα
Το δουκάτο της Βουργουνδίας προσαρτήθηκε στο στέμμα της Γαλλίας από τον Ροβέρτο τον Ευλαβή (1004). Ο Όθων-Γουλιέλμος ήθελε να μείνει κυρίαρχος των εδαφών του γι'αυτό εξεγέρθηκε εναντίον του αυτοκράτορα Ερρίκου Β΄ (1016). Το γεγονός αυτό έγινε μετά την υποταγή του Ροδόλφου Γ΄ της Βουργουνδίας, του τελευταίου βασιλιά του Αρλ στον Ερρίκο στο Στρασβούργο, με τον θάνατο τού Όθωνα-Γουλιέλμου η κυριαρχία του δουκάτου έπεσε στα χέρια των Γερμανών αυτοκρατόρων.
Οικογένεια
Με τη σύζυγό του Ερμεντρούδη του Ρουσύ, κόρη του Ρενώ κόμη του Ρουσύ, απέκτησε:
Ο Όθων-Γουλιέλμος νυμφεύτηκε σε προχωρημένη ηλικία για δεύτερη φορά την Αδελαΐδα, που μερικοί ιστορικοί την ταυτίζουν με την Αδελαΐδα του Ανζού, αλλά η ταυτότητά της παραμένει υπό αμφισβήτηση.
Εξωτερικοί σύνδεσμοι
Κατηγορία:Οίκος της Ιβρέας Κατηγορία:Κόμητες της Βουργουνδίας Κατηγορία:Δούκες της Βουργουνδίας
Α.Ο. Αιγάλεω (πετοσφαίριση γυναικών)
Πρόσφατες αγωνιστικές περίοδοι
Από την αγωνιστική σεζόν 2009-10 έως και 2011-12 η ομάδα πήρε μέρος στο πρωτάθλημα της Α΄ κατηγορίας ΕΣΠΕΔΑ, τερματίζοντας στις θέσεις 5η, 3η και 7η, αντίστοιχα. Κατά την περίοδο 2012-13 συμμετείχε στη διοργάνωση του 2ου Ομίλου του Περιφερειακού Πρωταθλήματος Γυναικών (Ε.Σ.ΠΕ.Δ.Α.), ολοκληρώνοντας τις αγωνιστικές της υποχρεώσεις στην 6η θέση της βαθμολογικής κατάταξης. Στην ίδια κατηγορία συνέχισε και τη σεζόν 2013-14, τερματίζοντας στην τρίτη θέση της τελικής βαθμολογίας με 42 βαθμούς. Εντός της πρώτης τριάδας πλασαρίσθηκε η ομάδα και την περίοδο 2014-15 λαμβάνοντας μέρος, εν συνεχεία, στα Play - Off ανόδου για την A2 κατηγορία την οποία άνοδο και κατέκτησε. Την περίοδο 2015-16 η γυναικεία ομάδα τερμάτισε στην 5η θέση της Α2 κατηγορίας. . Αξιοσημείωτη ήταν, επίσης, η επιτυχία της ομάδας Κορασίδων του συλλόγου, η οποία κατέκτησε το οικείο πρωτάθλημα για τρίτη συνεχόμενη φορά, το 2015 και για τέταρτη φορά στα τελευταία 11 χρόνια Την περίοδο 2015-16 η ομάδα Νεανίδων του συλλόγου κατέκτησε το Κύπελλο ΕΣΠΕΔΑ Αυτή ήταν η δεύτερη επιτυχία του Τμήματος Νεανίδων του συλλόγου στα χρονικά Ακόμη, οι Κορασίδες του συλλόγουν κατέκτησαν το Αργυρό μετάλλιο στο "F-4" του οικείου πρωταθλήματος ενώ πέτυχαν να προκριθούν στο "F-4" του Πανελληνίου Πρωταθλήματος. Το τμήμα βόλεϊ γυναικών του Αιγάλεω Α.Ο. μετείχε την περίοδο 2016-17 στην Α2 κατηγορία (A΄ Όμιλος - 2ος Υπό-Όμιλος). Το πρωτάθλημα ολοκληρώθηκε στις 2 Απριλίου του 2017 και η ομάδα του Αιγάλεω τερμάτισε στην 5η θέση της τελικής κατάταξης.
Από τις τάξεις της πέρασαν οι διεθνείς παίκτριες Έλενα Μιλεντίγιεβιτς - Αλιφιέρη (αδελφή του διεθνή καλαθοσφαιριστή Ιάκωβου Μιλεντίγιεβιτς και Μιρέλλα Χαραλαμποπούλου (αδελφή του επίσης διεθνή μπασκετμπολίστα Βασίλη Χαραλαμπόπουλου).
Παραπομπές
Πετοσφαιριση γυναικων Κατηγορία:Αθλητικοί σύλλογοι Αθήνας Κατηγορία:Ελληνικοί σύλλογοι πετοσφαίρισης Κατηγορία:Σωματεία Ε.Σ.ΠΕ.Δ.Α.
Μαρία Ελισάβετ της Σαξονίας (1736-1818)
H Μαρία Ελισάβετ (γερμ. Maria Elisabeth von Sachsen von Wettin, 2 Φεβρουαρίου 1736 - 24 Δεκεμβρίου 1818) από τον Οίκο των Βέττιν ήταν κόρη του Εκλέκτορα της Σαξονίας & Βασιλιά της Πολωνίας.
Βιογραφία
Η Μαρία Ελισάβετ Απολλωνία Καζιμίρα Φραγκίσκη Ιαβερία ήταν η πέμπτη κόρη του Αυγούστου Γ΄ της Πολωνίας (Φρειδερίκου Αυγούστου Β΄ της Σαξονίας) και της Μαρίας Ιωσηφίνας, κόρης του Ιωσήφ Α΄ της Αγίας Ρωμαϊκής Αυτοκρατορίας.
Γεννήθηκε στο Ανάκτορο Βιλανόφ στη Βαρσοβία. Οι γονείς της έδειχναν μεγάλη μέριμνα για την οικογένειά τους και τη μόρφωση των παιδιών τους. Η Μαρία Ελισάβετ σπούδασε λατινικά, γαλλικά, πολωνικά, φιλοσοφία, γεωγραφία, θεολογία, ζωγραφική, μουσική και χορό.
Απεβίωσε στη Δρέσδη σε ηλικία 82 ετών.
Παραπομπές
Κατηγορία:Οίκος των Βέττιν
Όλαφ Σολτς
O Όλαφ Σολτς (γερμανικά: Olaf Scholz, Οσναμπρύκ, 14 Ιουνίου 1958), είναι Γερμανός πολιτικός του Σοσιαλδημοκρατικού Κόμματος (SPD), που υπηρετεί ως ομοσπονδιακός Καγκελάριος της Γερμανίας από τις 8 Δεκεμβρίου 2021.
Βιογραφία
Ο Σολτς γεννήθηκε τον Ιούνιο του 1958 στο Όσναμπρυκ της Κάτω Σαξωνίας της Γερμανίας. Μεγάλωσε στο Αμβούργο. Αφού αποφοίτησε από το λύκειο το 1977, σπούδασε Νομική στο Πανεπιστήμιο του Αμβούργου, λαμβάνοντας πτυχίο (LLB) το 1984.
Προσωπική ζωή
Ο Σολτς είναι παντρεμένος από το 1998 με την πολιτικό του SPD Μπρίτα Ερνστ, με την οποία ζουν στο Πότσδαμ από το 2018.
Πολιτική διαδρομή
Από το 2007 ως το 2009, ο Σολτς διετέλεσε ομοσπονδιακός Υπουργός Εργασίας και Κοινωνικών Υποθέσεων και από το 2009 ήταν ένας από τους αναπληρωτές προέδρους της κοινοβουλευτικής ομάδας του SPD στην Μπούντεσταγκ, καθώς και πρόεδρος στην κοινοβουλευτική ομάδα του SPD στο Αμβούργο. Από τις 7 Μαρτίου 2011 μέχρι τις 13 Μαρτίου 2018 ήταν Δήμαρχος του Αμβούργου και από τις 14 Μαρτίου 2018 υπηρέτησε ως ομοσπονδιακός Υπουργός Οικονομικών και Αντικαγκελάριος της Γερμανίας. Το 2018 διετέλεσε επίσης μεταβατικός πρόεδρος του SPD.
Μετά τις ομοσπονδιακές εκλογές του 2021, και ύστερα από τον σχηματισμό τρικομματικής κυβέρνησης (Σοσιαλιστών, Πρασίνων και Ελευθέρων Δημοκρατών), ο Σολτς εξελέγη ομοσπονδιακός Καγκελάριος της Γερμανίας στις 8 Δεκεμβρίου 2021, με 395 ψήφους από τη Μπούντεσταγκ.
Παραπομπές
Κατηγορία:Γερμανοί πολιτικοί Κατηγορία:Υπουργοί οικονομικών της Γερμανίας Κατηγορία:Γερμανοί αντικαγκελάριοι Κατηγορία:Καγκελάριοι της Γερμανίας Κατηγορία:Ηγέτες εν ενεργεία
Το περιστατικό των Τσάρλυ Μπράουν και Φραντς Στίγκλερ (Β' Π.Π.)
Το περιστατικό των Τσάρλυ Μπράουν και Φραντς Στίγκλερ συνέβη στις 20 Δεκεμβρίου 1943, όταν, μετά από μια επιχείρηση βομβαρδισμού στη Βρέμη, το B-17 Flying Fortress του ανθυποσμηναγού Charles "Charlie" Brown της Αμερικανικής Αεροπορίας υπέστη σοβαρές ζημιές από γερμανικά μαχητικά. Ο πιλότος της Luftwaffe Φραντς Στίγκλερ (Franz Stigler), είχε την ευκαιρία να καταρρίψει το χτυπημένο βομβαρδιστικό, αλλά δεν το έκανε, αλλά αντίθετα το συνόδευσε πέρα από τα κατεχόμενα από τους Γερμανούς εδάφη για να το προστατεύσει. Μετά από εκτεταμένη αναζήτηση από τον Μπράουν, οι δύο πιλότοι συναντήθηκαν 50 χρόνια αργότερα και ανέπτυξαν μια φιλία που κράτησε μέχρι τον θάνατο του Στίγκλερ, τον Μάρτιο του 2008. Ο Μπράουν πέθανε μόλις λίγους μήνες αργότερα, τον Νοέμβριο του ίδιου έτους.
Οι πιλότοι
Ο ανθυποσμηναγός Charles L. "Charlie" Brown ("ένα αγροτόπαιδο από το Weston της Δυτικής Βιρτζίνια ", με τα δικά του λόγια) ήταν πιλότος σε B-17F της  Αεροπορίας του Στρατού των Ηνωμένων Πολιτειών (USAAF) Δύναμη, που στάθμευε στην Αγγλία. Ο Franz Stigler, πρώην πιλότος της αεροπορικής εταιρείας Lufthansa από τη Βαυαρία, ήταν βετεράνος πιλότος μαχητικού της Luftwaffe.